b'\n_START_ARTICLE_\nKatedra\n_START_SECTION_\n\xc5\xa0kofovska katedra\n_START_PARAGRAPH_\n\xc5\xa0kofovska k\xc3\xa1tedra ali \xc5\xa1kofovski stol (tudi \xc5\xa1kofovski prestol) je poseben stol, na katerem \xc5\xa1kof izvaja svojo slu\xc5\xbebo. Tak stol obi\xc4\x8dajno stoji v glavni \xc5\xa1kofijski cerkvi blizu oltarja. Cerkev v kateri stoji, se imenuje katedrala ali stolna cerkev oziroma stolnica._NEWLINE_Najslavnej\xc5\xa1i \xc5\xa1kofovski stol stoji v Baziliki svetega Petra v Vatikanu. Imenuje se Stol apostola Petra ali Cathedra Petri, v\xc4\x8dasih tudi Sveti sede\xc5\xbe, in je namenjen rimskemu pape\xc5\xbeu. Sede\xc5\xbeu apostola Petra je posve\xc4\x8den tudi praznik, ki ga najdemo v katoli\xc5\xa1kem koledarju na dan 22. februarja._NEWLINE_Kadar pape\xc5\xbe uradno razgla\xc5\xa1a verske resnice, pravimo temu tudi oznanjanje ex cathedra - dobesedno s sede\xc5\xbea. Po katoli\xc5\xa1ki dogmi se lahko pri razgla\xc5\xa1anju verskih resnic ex cathedra sklicuje tudi na pape\xc5\xa1ko nezmotljivost.\n_START_SECTION_\nUniverzitetna katedra\n_START_PARAGRAPH_\nKatedra (tudi stolica) je manj\xc5\xa1a znanstveno-pedago\xc5\xa1ka enota na univerzi, ki povezuje univerzitetne u\xc4\x8ditelje in asistente z o\xc5\xbejega strokovnega podro\xc4\x8dja.'